
Bugetarii, in pericol. Achizitii masive de inteligenta artificiala in sectorul 
public 


Roboteii fura locurile de munca ale bugetarilor 


Strategia nationala in domeniul inteligentei artificiale 2024-2027, elaborata de 
Guvern, tinteste, cu predilectie, sector bugetar, unde se vor face achizitii masive 
de astfel de tehnologii. Masura va afecta zeci de mii de locuri de munca, in 
special din sectoarele educatiei, sanatatii si asistentei sociale, care vor fi 
inlocuite de inteligenta artificiala. Marea problema este absenta competentelor 


in noile tehnologii, insa Executivul anunta investitii semnificative in cursuri 

intensive in acest domeniu. 


Adoptarea inteligentei artificiale (IA) si a automatizarii in administratia publica urmareste 
eficientizarea utilizarii resursei umane, sustine Guvernul, in Strategia nationala in 
domeniul inteligentei artificiale 2024-2027. Implicatiile sociale ale inlocuirii bugetarilor cu 
inteligenta artificiala vor fi, insa, devastatoare, zeci de mii de locuri de munca disparand 
peste noapte. 


Potrivit Strategiei, Executivul va lua masuri pentru accelerarea implementarii IA, prin 
crearea aplicatiilor IA utilizate in administratia publica in Romania, realizarea unei analize 
care sa includa recomandari privind sectoarele prioritare ale administratiei publice in care 
se va propune implementarea de solutii de IA, finantarea proiectelor de dezvoltare de 
aplicatii IA pentru administratia publica, precum si elaborarea unui ghid pentru achizitiile 
IA din sectorul public. Mai mult, va fi elaborat “Catalogul Simplificarea cadrului legislativ 
de achizitii publice in vederea achizitionarii de solutii IA de la companiile innovative” si vor 
fi create modele de documentatii de atribuire si caiete de sarcini standard pentru produse 
similare, reutilizabile si adaptabile de catre toate institutiile, pentru achizitionarea de 
sisteme de IA in administratia publica. Astfel, numarul institutiilor si autoritatilor publice 
care vor implementa inteligenta artificiala va creste de la 11 in 2021, la 150 in 2025 si la 
238 in 2027. in acelasi timp, se va realiza si se va actualiza periodic studiul de impact al 
modului in care IA afecteaza piata muncii, administratia publica si societatea. 


Minimalizarea factorului uman 


Printre actiunile anuntate de Guvern se numara stimularea dezvoltdrii de aplicatii bazate 
pe IA care utilizeaza datele disponibile in Dosarul Electronic de Sdnatate (DES), precum si 
datele colectate prin programe nationale specifice, pentru monitorizarea starii de sanatate 
si implementarea de masuri de screening si preventie pentru bolile netransmisibile cu 
incidenta mare in randul populatiei Romaniei. 


De asemenea, se vor introduce metode de diagnosticare asistiva, prognostic, recuperare 
si reabilitare bazate pe IA, va fi stimulata dezvoltarea aplicatiilor bazate pe IA care pot fi 
utilizate in telemedicina si va fi analizat modul jn care serviciile medicale oferite de 
acestea pot fi prescrise si decontate. Tot in sectorul medical se prevad dezvoltarea la nivel 


national a competentelor de IA necesare in studiile clinice si dezvoltarea unei 
infrastructuri centralizate pentru colectarea datelor biomedicale si genomice. fn domeniul 
educatiei, se vor introduce instrumente bazate pe IA in procesul de instruire din ciclurile 
de invatamant preuniversitar, pentru instruire individualizata, diferentiata si personalizata, 
stimularea motivatiei de invatare si a implicarii in procesul de instruire, evaluare 
automata a elevilor si a profesorilor si alinierea automata a curriculei la nivelul elevilor. in 
ce priveste justitia, se preconizeaza actiuni pentru automatizarea proceselor de justitie 
prin instrumente de IA. 


Probleme la implementare 


in ceea ce priveste problemele care franeaz& adoptarea tehnologiilor IA in Romania se 
considera ca cele mai importante bariere interne sunt costurile legate de adoptare, 
dificultatea de a angaja personal calificat, costurile cu adaptarea proceselor tehnologice, 
dificultatea de intelegere a algoritmilor si lipsa abilitatilor si competentelor angajatilor. 
Potrivit Strategiei, dificultatile in implementare sunt legate si de scepticismul fata de 
domeniul IA, teama de pierdere a locului de munca, campaniile de tip fake news care au 
un impact societal mare, nevoia de relatie umana directa in domenii sensibile precum 
sanatatea, educatia, justitia, numarul relativ mic al specialistilor IA, gradul scazut de 
digitalizare, precum si nivelul limitat de cunoastere a tehnologiilor IA la nivel decizional. 

